هیندیستانین جامو کشمیری ایکیه بؤلمه و اؤزل ایستاتوسونو اورتا‌دان قالدیرما قراری، ایالتین کارگیل بؤلگه‌سینده اعتراض ائدیلدی.
بودیستلرین چوخ اولدوغو لاداخ سرحدین‌دکی اکثریتله موسلمان اها‌لی‌نین یاشادیغی کارگیل ده، یئنی دهلی رهبرلیگی‌نین قرارلارینا قارشی نوماییش تشکیل ائدیلدی.
نوماییش‌لرده، هیندی میللیتچی‌سی حکومتین اؤلکه‌نین سیاسی خریته‌سینی یئنی‌دن چکمه‌سی‌نین آسان اولمایاجاغی  نا دایر شوارلار آتیلدی.
کارگیل دکی دینی و سیاسی تشکیلات‌لار طرفین‌دن ائدیلن شرحده، حکومتین بؤلگه ایله علاقه‌دار آتدیغی آددیم‌لار قینانارافق خالقین راضی‌لیغی اولما‌دان حرکت ائدیلدیگی ایفاده ائدیلدی.
شرحده، حکومتین آلدیغی  حاق‌سیز قرارا  قارشی بؤلگه ایچینده ایش یئرلری و مکتب‌لره  باغلاما حرکتی چاغیریشی ائدیلدی.
اسکی کارگیل میللت وکیل‌لرین‌دن عسگر علی کربلایی، هیندیستان حکومتی‌نین جامو کشمیر قرارینا اعتراض گؤستره‌رک،  هیندیستان تاریخینده قارا بیر گون.  دئیه بیلدیرمیش‌دیر.
کربلایی، کشمیر خالقی‌نین بو قراری قبول ائتمیه‌جگینی ایفاده ائده‌رک،
لاداخ‌ین اوزون مدت‌دیر کشمیردن آیریلماسینی طلب ائدن لئه خالقییدی، بیز دئییل. کارگیل، جاممو کشمیر این دین، دیل و بؤلگه اوزرین‌دن بؤلونمه‌سینه قارشی چیخیر.  شکلینده دانیشدی.
هیندیستان، یاریم عصردن اوزون مدت‌دیر جاممو کشمیره ایمتیاز تانییان آنایاسانین 370. مادده‌سینی لغو ائده‌رک، بؤلگه‌نین خصوصی ایستاتوس‌لو قورولوشونو اورتا‌دان قالدیرمیشدی.
